CELEX: 32022R0470
Language: sk
Date: 2022-03-23 00:00:00
Title: Vykonávacie nariadenie Komisie (EÚ) 2022/470 z 23. marca 2022, ktorým sa poskytuje pomoc na súkromné skladovanie bravčového mäsa a vopred stanovuje výška pomoci

24.3.2022   
               
               
                  SK
               
               
                  Úradný vestník Európskej únie
               
               
                  L 96/39
               
            
         VYKONÁVACIE NARIADENIE KOMISIE (EÚ) 2022/470
         z 23. marca 2022,
         ktorým sa poskytuje pomoc na súkromné skladovanie bravčového mäsa a vopred stanovuje výška pomoci
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 18 ods. 2 a článok 223 ods. 3 písm. c),
         so zreteľom na nariadenie Rady (EÚ) č. 1370/2013 zo 16. decembra 2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami (2), a najmä na jeho článok 4 ods. 2 prvý pododsek písm. b),
         keďže:
         
                     (1)
                  
                  
                     Už niekoľko mesiacov zápasí sektor bravčového mäsa so závažnými ťažkosťami. Prudké spomalenie vývozu do Číny, ďalšie šírenie afrického moru ošípaných do viacerých členských štátov a pretrvávajúci vplyv obmedzení súvisiacich s pandémiou COVID-19 spôsobujú tlak na trh Únie s jatočnými ošípanými.
                  
               
                     (2)
                  
                  
                     Invázia Ruska na Ukrajinu priniesla ďalšie narušenie trhu a nepriaznivo ovplyvnila vývoz bravčového mäsa z Únie. V dôsledku toho došlo k prudkému poklesu vývozného dopytu po určitých výrobkoch z bravčového mäsa.
                  
               
                     (3)
                  
                  
                     V záujme zníženia aktuálnej nerovnováhy medzi ponukou a dopytom je vhodné poskytnúť pomoc na súkromné skladovanie bravčového mäsa a vopred stanoviť výšku pomoci.
                  
               
                     (4)
                  
                  
                     Pokiaľ sa v tomto nariadení nestanovuje inak, na pomoc na súkromné skladovanie bravčového mäsa by sa malo uplatňovať delegované nariadenie Komisie (EÚ) 2016/1238 (3) a vykonávacie nariadenie Komisie (EÚ) 2016/1240 (4), v ktorých sa stanovujú osobitné pravidlá vykonávania pomoci na súkromné skladovanie.
                  
               
                     (5)
                  
                  
                     V záujme rýchleho a pružného fungovania systému pre hospodárske subjekty by sa mala výška pomoci stanoviť vopred. V súlade s článkom 4 nariadenia (EÚ) č. 1370/2013 sa má výška pomoci stanoviť na základe nákladov na skladovanie a iných príslušných prvkov trhu. Je vhodné stanoviť pevnú mieru pomoci.
                  
               
                     (6)
                  
                  
                     Aby bola pomoc na súkromné skladovanie účinná a mala skutočný vplyv na trh, mala by sa poskytovať iba na výrobky, ktoré ešte neboli uskladnené.
                  
               
                     (7)
                  
                  
                     V záujme uľahčenia vykonávania daného opatrenia by sa mali výrobky z bravčového mäsa zatriediť do kategórií podľa podobnosti na základe výšky nákladov na skladovanie.
                  
               
                     (8)
                  
                  
                     Z dôvodu administratívnej efektívnosti a zjednodušenia by sa malo stanoviť minimálne množstvo výrobkov, ktoré majú byť predmetom jednotlivých žiadostí.
                  
               
                     (9)
                  
                  
                     Mala by sa stanoviť zábezpeka s cieľom zaistiť, aby si hospodárske subjekty splnili svoje zmluvné záväzky a aby dané opatrenie malo želaný účinok na trh.
                  
               
                     (10)
                  
                  
                     V článku 42 ods. 1 písm. b) vykonávacieho nariadenia (EÚ) 2016/1240 sa stanovuje, že členské štáty majú Komisii oznamovať prípustné žiadosti raz týždenne. V záujme transparentnosti, monitorovania a náležitého spravovania súm, ktoré sú k dispozícii na pomoc, je v záujme účinnej správy systému potrebné zabezpečiť častejšie predkladanie oznámení. Preto by sa mala stanoviť výnimka z frekvencie oznamovania.
                  
               
                     (11)
                  
                  
                     S cieľom zabezpečiť, aby malo toto nariadenie bezprostredný vplyv na trh a prispelo k stabilizácii cien, malo by nadobudnúť účinnosť dňom nasledujúcim po jeho uverejnení v Úradnom vestníku Európskej únie,
                  
               
                     (12)
                  
                  
                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
                  
               PRIJALA TOTO NARIADENIE:
         
            Článok 1
            Rozsah pôsobnosti
            
               1.   Týmto nariadením sa stanovuje pomoc na súkromné skladovanie bravčového mäsa podľa článku 17 prvého odseku písm. h) nariadenia (EÚ) č. 1308/2013.
            
            
               2.   Ak sa v tomto nariadení nestanovuje inak, uplatňuje sa delegované nariadenie (EÚ) 2016/1238 a vykonávacie nariadenie (EÚ) 2016/1240.
            
         
         
            Článok 2
            Oprávnené výrobky
            
               1.   V prílohe sa uvádza zoznam kategórií výrobkov oprávnených na pomoc a príslušné sumy pomoci na obdobie skladovania.
            
            
               2.   Pomoc sa poskytuje iba na množstvá čerstvého alebo chladeného mäsa, ktoré ešte neboli uskladnené.
            
         
         
            Článok 3
            Predkladanie žiadostí
            
               1.   Žiadosti o pomoc na súkromné skladovanie v prípade kategórií výrobkov oprávnených na pomoc, ktoré sú uvedené v prílohe, sa môžu podávať odo dňa nadobudnutia účinnosti tohto nariadenia. Posledný termín na predloženie žiadosti je 29. apríl 2022.
            
            
               2.   Žiadosti sa musia vzťahovať na obdobie skladovania v trvaní 60, 90, 120 alebo 150 dní.
            
            
               3.   Každá žiadosť sa týka len jednej kategórie výrobkov uvedených v prílohe, pričom sa v nej v rámci každej kategórie uvádza príslušný číselný znak KN.
            
            
               4.   Každá žiadosť sa musí vzťahovať na minimálne množstvo 10 ton v prípade vykostených výrobkov a 15 ton v prípade iných výrobkov.
            
         
         
            Článok 4
            Zábezpeka
            Výška zábezpeky požadovanej v súlade s článkom 4 písm. b) delegovaného nariadenia (EÚ) 2016/1238 pri predkladaní žiadosti o pomoc na súkromné skladovanie sa rovná 20 % súm pomoci stanovených v stĺpcoch 3 až 6 tabuľky v prílohe k tomuto nariadeniu.
         
         
            Článok 5
            Frekvencia oznamovania množstiev, ktoré sú predmetom žiadostí
            Odchylne od frekvencie stanovenej v článku 42 ods. 1 písm. b) vykonávacieho nariadenia (EÚ) 2016/1240 sú členské štáty povinné Komisii dvakrát týždenne oznámiť množstvá, ktoré sú predmetom predložených žiadostí o uzavretie zmlúv, a to takto:
            
                        a)
                     
                     
                        každý pondelok do 12.00 (bruselského času) množstvá, ktoré sú predmetom žiadostí predložených vo štvrtok a v piatok predchádzajúceho týždňa;
                     
                  
                        b)
                     
                     
                        každý štvrtok do 12.00 (bruselského času) množstvá, ktoré sú predmetom žiadostí predložených v pondelok, utorok a stredu toho istého týždňa.
                     
                  
         
            Článok 6
            Nadobudnutie účinnosti
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. marca 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 347, 20.12.2013, s. 671.
         
            (2)  Ú. v. EÚ L 346, 20.12.2013, s. 12.
         
            (3)  Delegované nariadenie Komisie (EÚ) 2016/1238 z 18. mája 2016, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (Ú. v. EÚ L 206, 30.7.2016, s. 15).
         
            (4)  Vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (Ú. v. EÚ L 206, 30.7.2016, s. 71).
      
      
         
            PRÍLOHA
            
                        Kategórie výrobkov
                     
                     
                        Výrobky, na ktoré sa poskytuje pomoc
                     
                     
                        Výška pomoci na obdobie skladovania (EUR/tona)
                     
                  
                        60 dní
                     
                     
                        90 dní
                     
                     
                        120 dní
                     
                     
                        150 dní
                     
                  
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                  
                        
                           Kategória 1
                        
                        ex 0203 11 10 
                     
                     
                        Polovičky trupov bez predných nôh, chvostov, obličiek, rebrovej časti bránice a miechy (1)
                        
                        Celé jatočné telá zvierat s hmotnosťou do 20 kg
                     
                     
                        270 
                     
                     
                        286 
                     
                     
                        301 
                     
                     
                        317 
                     
                  
                        
                           Kategória 2
                        
                        ex 0203 12 11 
                        ex 0203 12 19 
                        ex 0203 19 11 
                        ex 0203 19 13 
                     
                     
                        Stehná
                        Pliecka
                        Predné časti
                        Chrbty s krkovičkou alebo bez nej, alebo krkovičky samostatne, chrbty s bedrovou časťou stehna alebo bez nej (2)
                            (3)
                        
                     
                     
                        326 
                     
                     
                        341 
                     
                     
                        357 
                     
                     
                        372 
                     
                  
                        
                           Kategória 3
                        
                        ex 0203 19 55 
                     
                     
                        Nohy, pliecka, predné časti, chrbty s krkovičkou alebo bez nej, alebo krkovičky samostatne, chrbty s bedrovou časťou stehna alebo bez nej, vykostené (2)
                            (3)
                        
                     
                     
                        377 
                     
                     
                        392 
                     
                     
                        407 
                     
                     
                        423 
                     
                  
                        
                           Kategória 4
                        
                        ex 0203 19 15 
                     
                     
                        Bôčiky, celé alebo rozdelené pravouhlým rezom
                     
                     
                        282 
                     
                     
                        297 
                     
                     
                        313 
                     
                     
                        327 
                     
                  
                        
                           Kategória 5
                        
                        ex 0203 19 55 
                     
                     
                        Bôčiky, celé alebo rozdelené pravouhlým rezom, bez kože a rebier
                     
                     
                        348 
                     
                     
                        361 
                     
                     
                        375 
                     
                     
                        389 
                     
                  
                        
                           Kategória 6
                        
                        ex 0203 19 55 
                     
                     
                        Stredy (časti zodpovedajúce označeniu „middles“), s kožou alebo tukom alebo bez nich, vykostené (4)
                        
                     
                     
                        279 
                     
                     
                        293 
                     
                     
                        306 
                     
                     
                        320 
                     
                  
                        
                           Kategória 7
                        
                        ex 0209 10 11 
                     
                     
                        Podkožný prasací tuk s kožou alebo bez nej (5)
                        
                     
                     
                        157 
                     
                     
                        168 
                     
                     
                        180 
                     
                     
                        190 
                     
                  
               (1)  Pomoc sa môže poskytovať aj na polovičky trupov prezentované ako tzv. wiltshirský rez, t. j. bez hlavy, lícnych častí, laloka, nožičiek, chvosta, vnútorného sadla, obličiek, pravej sviečkovice, lopatkovej kosti, hrudnej kosti, chrbtovej kosti, panvovej kosti a bránice.
            
               (2)  Chrbty a krkovičky môžu byť s kožou alebo bez nej, ale hrúbka priliehajúcej vrstvy tuku nesmie presahovať 25 mm.
            
               (3)  Dohodnuté množstvo sa môže vzťahovať na akúkoľvek kombináciu uvedených výrobkov.
            
               (4)  Rovnaká prezentácia ako v prípade výrobkov, ktoré patria pod číselný znak KN 0210 19 20.
            
               (5)  Čerstvé tukové tkanivo, ktoré sa ukladá pod kožou ošípanej a prilieha k nej, bez ohľadu na to, z ktorej časti ošípanej pochádza; v prípade jeho prezentácie s kožou musí byť hmotnosť tukového tkaniva vyššia ako hmotnosť kože.